IZBORNO POVJERENSTVO

ZA IZBOR ČLANOVA VIJEĆA MJESNIH ODBORA

KLASA: 013-01/20-01/2

URBROJ: 2106/01-02-02-20-12

Buzet, 4. veljače 2020.

Na temelju članka 53. Zakona o lokalnim izborima (Narodne novine broj 144/12, 121/16, 98/19) te članka 24. stavka 1. članka 25. Odluke o izboru članova vijeća mjesnih odbora na području Grada Buzeta (Službene novine Grada Buzeta broj 7/11), Izborno povjerenstvo za izbor članova vijeća mjesnih odbora (u nastavku: izborno povjerenstvo) dana 4. veljače 2020. propisuje

## OBVEZATNE UPUTE BROJ MSGB-V

**o načinu uređenja prostorija u kojima će se glasovati na biračkom mjestu**

1. U prostorijama u kojima će se glasovati mogu se isticati državni simboli u skladu s Ustavom Republike Hrvatske i Zakonom o grbu, zastavi i himni Republike Hrvatske te zastavi i lenti Predsjednika Reepublike Hrvatske. U istim prostorijama mogu se isticati i obilježja Istarske županije i Grada Buzeta.

2. Prostorije u kojima će se glasovati moraju se urediti i opremiti na način da se osigura tajnost glasovanja, dakle tako da nitko iz ostalog dijela prostorije ne može vidjeti kako je glasač popunio glasački listić.

3. Birački odbor na svakom biračkom mjestu dužan je neposredno prije otvaranja birališta na vidljivo mjesto istaknuti sve kandidacijske liste s pregledno navedenim imenima svih kandidata za članove vijeća mjesnog odbora za koje se glasuje.

4. Ove Obvezatne upute stupaju na snagu danom donošenja, a objavit će se u Službenim novinama Grada Buzeta i web stranici Grada Buzeta.

PREDSJEDNICA

Margareta Vivoda, v.r.